नशा स्वास्थ्य के लिए हानिकारक : सिविल सर्जन
भास्कर संवाददाता | होशियारपुर
सेहतविभाग की ओर से सरकारी कॉलेज में प्रिं. परमजीत सिंह, स्टाफ मेंबर विद्यार्थियों के सहयोग से नशा मुक्ति संबंधी कार्यशाला का आयोजन किया गया। सिविल सर्जन डॉ. नरिंदर कौर की अगुवाई में करवाए जिला स्तरीय सेमिनार दौरान उन्होंने बताया कि किसी भी तरह का नशा करना सेहत के लिए हानिकारक होता है। युवावस्था में सही दिशा, अच्छे आचरण और मजबूत इच्छा शक्ति से जीवन भर व्यक्ति नशा मुक्त जीवन व्यतीत करने में सफल हो सकता है। कार्यशाला दौरान मंच संचालन करते हुए मास मीडिया अधिकारी सुखविंदर कौर कहा कि नशे जैसे जाल में फंसे व्यक्ति के परिवार पर भी इसका गहरा असर पड़ता है। सेमिनार दौरान बहुरंग कला मंच नाटक मंडली द्वारा नशा विरोधी ‘जागो’ नाटक की पेशकारी की गई। जिला मेडिकल अफसर हेल्थ डॉ. सुनील अहीर की ओर से नशामुक्ति में मां बाप और अध्यापकों का योगदान और सब डिविजनल अस्पताल दसूहा के काउंसलर चंदन कुमार की ओर से नशा मुक्ति के लिए चलाए जा रहे प्रोग्रामों तहत दी जाती सेहत सेवाओं बारे बताया गया। कॉलेज के विद्यार्थियों में पोस्टर मेकिंग निबंध मुकाबले करवाए गए और विजेता विद्यार्थियों को डॉ. नरिंदर कौर सेहत विभाग के प्रोग्राम अफसरों द्वारा सम्मानित किया गया।
आखिर में सरकारी कॉलेज के प्रो. विजय कुमार की ओर से सेहत विभाग के अधिकारियों समूह टीम का कॉलेज में सेमीनार के आयोजन के लिए धन्यवाद किया गया। समारोह में सेहत विभाग से डॉ. राजेश गर्ग, सेवा सिंह, राजिंदर राज, गुरदीप सिंह, रणजीत, डॉ. शैलेश, मुहम्मद ऑफिस, तजिंदर सिंह, भुपिंदर सिंह, बलबीर सिंह, कुलदीप कौर मौजूद थे। इस समागम में जिला यूथ सेवाओं के सहायक डॉयरेक्टर प्रीत कोहली, विभिन्न स्वयं सेवी संस्थाओं के अधिकारी शिक्षार्थी मौजूद थे।
विद्यार्थियों को सम्मानित करते डॉ. नरिंदर कौर और अन्य अधिकारी। -भास्कर
hin_Deva bho_Deva hin_Deva hin_Deva hin_Deva